《瑞鹤仙 天问》
明代·俞彦

噫天公忒煞。无好恶、颠倒随时赍发。谁能免庞杂。

算从前天理，人情王法。凭伊抑捺。似将来、一笔都抹。

有颜回短命，孔子阨穷，盗蹠华发。

道得往因簿注，果报缘悭，影形相荅。尤难省达。张公罪，李公罚。

许多时隔了，前生夙世，若个于中证察。使先生、佩剑冲星，每教自拔。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。